Kuní vrch

Kuní vrch () je vrch v pohorí Vtáčnik. Leží nad obcou Podhradie, približne  juhovýchodne od Novák. Je súčasťou Chránenej krajinnej oblasti Ponitrie.

 Poloha 
Nachádza sa v centrálnej, najvyššej časti pohoria, v geomorfologickom podcelku Vysoký Vtáčnik. Vrchol leží v Trenčianskom kraji, v okrese Prievidza a v katastrálnom území obce Lehota pod Vtáčnikom. 

 Opis 
Nachádza sa v centrálnej, najvyššej časti pohoria, nad obcou Podhradie a Lehota pod Vtáčnikom, mimo hlavného hrebeňa. Tvorí severozápadnú rázsochu masívu Vtáčnika, ktorá pokračuje na Vrátište (). Severne leží Jančekova skala (), západne Makovište (), južne Zraz () a Vtáčnik () a východným smerom v hlavnom hrebeni situovaná Jarabá skala (), Hrebienky () a Tri chotáre ().Vtáčnik – Horná Nitra. Turistická mapa. 1 : 50 000. Harmanec: VKÚ, a. s., 1999. Severnú časť vrchu odvodňuje Lehotský potok, južné svahy odvádzajú vodu Kamenským potokom, oba do rieky Nitry. Najbližšími sídlami sú Kamenec pod Vtáčnikom a Bystričany na západe, Podhradie na severe a Prochot na juhovýchode. Zo stožiara umiestneného pod vrcholom, ku ktorému vedie lesná cesta z Kamenca pod Vtáčnikom, vysiela Rádio Beta. V Baškovej doline na severnom úpätí sa nachádza menšie rekreačné stredisko s lyžiarskym vlekom.

 Výhľady 
Kuní vrch pokrýva nesúvislý zmiešaný les, poskytujúci obmedzený, no ďaleký výhľad. Rovnako zaujímavé na výhľady sú skalnaté bralá, ktorých je v oblasti niekoľko. Pokým východný horizont poskytuje výhľad na blízky hlavný hrebeň pohoria, severným a západným smerom vidieť Malú Fatru, Strážovské vrchy, Považský Inovec, Tribeč a Hornonitriansku kotlinu.

 Prístup 
K vysielaču pod vrcholom vedie lesná cesta, uľahčujúca prístup na Kuní vrch. Na vrchol nevedie značená trasa, no zo severu ho traverzuje  a z juhu i  značka. Z nich sa dá lesnými chodníkmi vyjsť na vrchol.

 po  značke z Lehoty pod Vtáčnikom na Malú Homôľku (pripojenie na  značenú Ponitriansku magistrálu)

 Referencie 

 Pozri aj 
 Vysoký Vtáčnik
 Zoznam vrcholov vo Vtáčniku

 Externé odkazy 
 Poloha na turistickej mape

Kategória:Vrchy vo Vtáčniku
Kategória:Tisícovky na Slovensku
Kategória:Vrchy v okrese Prievidza
Kategória:Lehota pod Vtáčnikom